**TERMENI DE REFERINȚĂ**

**Denumirea funcției/poziției:** Coordonator dezvoltare politici sociale

**Timp de lucru:** full-time

**Denumirea proiectul:** “Servicii sociale durabile pentru persoanele cu dizabilități mintale în contextul descentralizării finanțelor publice locale”

**Prezentarea generală:**

Proiectul “Servicii sociale durabile pentru persoanele cu dizabilități mintale în contextul descentralizării finanțelor publice locale” este implementat de către Asociaţia Keystone Human Services International Moldova (în continuare Keystone Moldova) în parteneriat cu Ministerul Muncii, Protecţiei Sociale şi Familiei al Republicii Moldova (în continuare MMPSF). Proiectul va fi realizat cu susținerea financiară a Programului Sănătate Publică / Inițiative în Sănătate Mintală al Fundației Soros-Moldova în perioada octombrie 2015-decembrie 2016. Scopul proiectului este asigurarea durabilității serviciilor și reformelor inițiate în domeniul dezinstituționalizării și incluziunii sociale a persoanelor cu dizabilități intelectuale și psiho-sociale ( mintale). Proiectul urmărește două obiective generale:

1. Suport APL din 10 raioane în continuarea reformei de dezinstituționalizare și asigurarea calității serviciilor sociale dezvoltate în cadrul inițiativei Comunitate Incluzivă - Moldova.
2. Suport MMPSF în elaborarea Planului de acțiuni privind implementarea Convenției ONU privind drepturile persoanelor cu dizabilități și a standardelor de cost pentru serviciile sociale.

Pentru implementarea Obiectivului 2, Keystone Moldova și MMPSF vor selecta un Coordonator pentru dezvoltarea politicilor sociale, care va acorda asistență tehnică MMPSF în perioada 1 noiembrie 2015 – 31 decembrie 2016. Coordonatorul va raporta directorului Executiv Keystone Moldova.

**Responsabilitățile Coordonatorului dezvoltare politici sociale**

Pentru realizarea Obiectivului 2, persoana angajată va fi responsabilă de:

* Participarea la elaborarea raportului privind implementarea Convenției ONU cu privire la drepturile persoanelor cu dizabilități în perioada 2012-2016 pentru a fi prezentat Comitetului ONU;
* Elaborarea Planului de acțiuni pentru implementarea Convenției pentru perioada 2017-2022;
* Organizarea atelierelor de lucru și a ședințelor de consultări publice cu reprezentanții ministerelor de resort, cu reprezentanții autorităților publice locale, cu reprezentanții organizațiilor societății civile active în domeniul dizabilității, cu prestatorii de servicii și alți actori publici și privați în vederea îmbunătățirii și definitivării Planului de acțiuni pentru implementarea Convenției pentru perioada 2017-2022, standardelor de cost și amendamentelor la Legea finanțelor publice locale și Legea descentralizării administrative;
* Conlucrarea cu reprezentanții autorităților publice locale și cu reprezentanții Ministerului Finanțelor în vederea propunerii de amendamente la Legea finanțelor publice locale și la Legea descentralizării administrative, care ar presupune finanțarea din bugetul de stat a serviciilor sociale specializate pentru persoanele cu dizabilități;
* Pregătirea și participarea la ședințele de coordonare a asistenței tehnice pentru MMPSF în vederea identificării resurselor adiționale pentru implementarea reformelor în domeniul dezinstituționalizării;
* Participarea la elaborarea propunerilor de proiecte pentru implementarea reformelor în domeniul dezinstituționalizării persoanelor cu dizabilități;
* Alte activități, la solicitarea MMPSF .

**Produse finale:**

* Parte de raport pe implementarea Convenției ONU privind drepturile persoanelor cu dizabilități în perioada 2012-2016, la solicitarea MMPSF;
* Plan de acțiuni pentru implementarea Convenției ONU privind drepturile persoanelor cu dizabilități pentru perioada 2017-2022 în versiunea pentru aprobare de către Guvern;
* Suport la promovarea pentru aprobare a setului de indicatori pentru monitorizarea implementării Convenţiei ONU privind drepturile persoanelor cu dizabilităţi;
* Standarde minime de cost pentru serviciile sociale destinate persoanelor cu dizabilități în versiunea pentru aprobare de către Guvern, de comun cu expertul financiar;
* Amendamente la Legea finanțelor publice și la Legea privind descentralizarea administrativă în versiunea pentru aprobare de către Guvern, de comun cu expertul financiar.

**Cerințe de calificare**:

* Studii postuniversitare (de masterat sau doctorat) în domeniile științe sociale, juridice, economice.
* Experiență de cel puțin 3 ani în domeniul elaborării politicilor sociale.
* Experiență de cel puțin 3 ani în domeniul asistenței sociale a persoanelor cu dizabilități.
* Capacități analitice dezvoltate și experiență în elaborarea rapoartelor analitice.
* Experiență de comunicare cu reprezentanții organizațiilor guvernamentale, nonguvernamentale și donatorii.
* Cunoașterea bună a limbilor română și engleză (oral și scris).
* Abilități bune de lucru în echipă.